FUNDARGERÐ

Aðalfundur Stjórnvísi, haldinn á Nauthól miðvikudaginn 8. maí 2019 kl. 11:45 – 13:00

Fundarstjóri: Jón Gunnar Borgþórsson

Fundarritari: Sigríður Harðardóttir

Dagskrá:

1. Skýrsla um störf félagsins á liðnu starfsári
2. Reikningsskil
3. Lagabreytingar
4. Kosning stjórnar
5. Kosning fagráðs
6. Kosning skoðunarmanna
7. Önnur mál
8. **Ársskýrsla**

Formaður stjórnar Stjórnvísi, Þórunn M. Óðinsdóttir, flutti skýrslu stjórnar og fór yfir helstu verkefni stjórnar á liðnu starfsári. Þá tilkynnti Þórunn að hún muni nú ganga úr stjórn Stjórnvísi og þakkaði fyrir ánægjulegt samstarf.

Þá tók til máls Gunnhildur Arnardóttir framkvæmdastjóri Stjórnvísi. Gunnhildur fór yfir skýrslu framkvæmdastjóra og helstu verkefni og viðburði Stjórnvísi á liðnu starfsári. Engar athugasemdir eða fyrirspurnir voru um skýrsluna.

1. **Reikningsskil**

Framkvæmdastjóri Stjórnvísi lagði fram reikninga félagsins og voru þeir samþykktir án athugasemda.

1. **Lagabreytingar**

Lögð var fram breyting á 6. grein laga félagsins sem hljóðar svo: *6. gr. Í stjórn Stjórnvísi eru sjö stjórnarmenn og tveir varamenn. Á aðalfundi er formaður kosinn sérstaklega til eins árs í senn, og getur hann setið í tvö ár sem formaður, að hámarki. Aðrir stjórnarmenn eru kosnir til tveggja ára í senn og geta að hámarki setið í tvö ár. Varamenn skulu kosnir til eins ár í senn og geta að hámarki setið í tvö ár. Meginreglan skal vera sú að á hverju ári láti þrír stjónarmenn af störfum. Ef atkvæði eru jöfn skal hlutkesti ráða úrslitum. Leitast skal við að halda kynjahlutfalli sem jöfnustu innan stjórnar. Á aðalfundi skal einnig kjósa tvo skoðunarmenn til tveggja ára í senn, þó þannig að árlega gangi annar þeirra út og nýr komi inn. Á fyrsta* *stjórnarfundi skiptir stjórnin með sér verkum og kýs sér varaformann og ritara til eins árs í senn. Stjórnin tekur ákvarðanir varðandi stjórnun félagsins og daglegan rekstur, þ.m.t. nýjungar í starfseminni og eftirfylgni, í samstarfi við framkvæmdastjóra. Þá setur stjórnin félaginu markmið og ber ábyrgð á skuldbindingum félagsins.*

Tillaga að lagabreytingu: *6. gr. Í stjórn Stjórnvísi eru* ***níu*** *stjórnarmenn. Á aðalfundi er formaður kosinn sérstaklega til eins árs í senn, og getur hann setið í tvö ár sem formaður, að hámarki. Aðrir stjórnarmenn eru kosnir til tveggja ára í senn og geta að hámarki setið í tvö ár.   Meginreglan skal vera sú að á hverju ári láti* ***fjórir*** *stjórnarmenn af störfum. Ef atkvæði eru jöfn skal hlutkesti ráða úrslitum.  Leitast skal við að halda kynjahlutfalli sem jöfnustu innan stjórnar. Á aðalfundi skal einnig kjósa tvo skoðunarmenn til tveggja ára í senn, þó þannig að árlega gangi annar þeirra út og nýr komi inn. Á fyrsta stjórnarfundi skiptir stjórnin með sér verkum og kýs sér varaformann og ritara til eins árs í senn. Stjórnin tekur ákvarðanir varðandi stjórnun félagsins og daglegan rekstur, þ.m.t. nýjungar í starfseminni og eftirfylgni, í samstarfi við framkvæmdastjóra. Þá setur stjórnin félaginu markmið og ber ábyrgð á skuldbindingum félagsins.*

Lagabreytingin var samþykkt en jafnframt sendir aðalfundur frá sér eftirfarandi ályktun:

Aðalfundur Stjórnvísi leggur til að komandi stjórn taki lagabreytingu 6. greinar til endurskoðunar með tilliti til nýliðunar stjórnarmeðlima þannig að tryggt sé að meirihluti stjórnar hverfi ekki úr stjórn á sama tíma og glati þannig ákveðinni þekkingu og reynslu sem skapast hefur. Þá leggur aðalfundur einnig til að í kjölfarið verði sú útfærsla skoðuð að stjórnarmaður geti boðið sig fram í eitt ár til viðbótar þeim tveimur árum sem hann er kjörinn til setu.

1. **Kosning stjórnar**

Í stjórn Stjórnvísi eru níu stjórnarmenn. Á aðalfundi er formaður kosinn sérstaklega til eins árs í senn, og getur hann setið í tvö ár sem formaður, að hámarki. Aðrir stjórnarmenn eru kosnir til tveggja ára í senn og geta að hámarki setið í tvö ár. Meginreglan skal vera sú að á hverju ári láti fjórir stjórnarmenn af störfum. Ef atkvæði eru jöfn skal hlutkesti ráða úrslitum. Leitast skal við að halda kynjahlutfalli sem jöfnustu innan stjórnar.

Eftirtaldir hafa boðið sig fram til stjórnar Stjórnvísi starfsárið 2019-2020 en frestur til framboðs rann út þann 1. maí síðastliðinn samkvæmt reglum félagsins.

Formaður:

Til formanns hefur borist eitt framboð: Aðalheiður Ósk Guðmundsdóttir. Aðalheiður hefur setið í stjórn Stjórnvísi sl. 2 ár og þar á undan veitti hún faghópi um þjónustu-og markaðsstjórnun formennsku til fjölda ára. Aðalheiður var kjörin einróma.

Á síðasta aðalfundi voru eftirtalin kosin til tveggja ára í aðalstjórn:

1. Berglind Björk Hreinsdóttir, mannauðsstjóri Hrafnistuheimilanna
2. Guðjón Örn Helgason, sérfræðingur í mannauðsmálum hjá Reykjavíkurborg
3. Kristján Geir Gunnarsson, forstjóri Kassagerðar Reykjavíkur

Önnur framboð í aðalstjórn sem kosið var um á aðalfundinum eru:

1. Ásdís Erla Jónsdóttir, forstöðumaður Opna háskólans í HR. Hún býður sig fram til eins árs.
2. Guðný Halla Hauksdóttir, forstöðumaður þjónustuvers- og innheimtu Orkuveitu Reykjavíkur. Guðný Halla gegnir einnig formennsku faghóps um þjónustu- og gæðastjórnun.
3. Jón Gunnar Borgþórsson, vottaður stjórnendaráðgjafi (CMC-Certified Management Consultant). Jón Gunnar var kjörin varamaður í stjórn 2018.
4. Sigríður Harðardóttir, sviðsstjóri mannauðs- og gæðasviðs Strætó bs. Sigríður var kjörin varamaður í stjórn 2018.
5. Ingi Björn Sigurðsson, verkefnastjóri Icelandic Startups.

Fyrrgreindir frambjóðendur til aðalstjórnar voru kjörnir einróma og skipa því stjórn Stjórnvísi starfsárið 2019-2020.

1. **Kosning fagráðs**

Kosið er í fagráð Stjórnvísi til tveggja ára í senn og er skipt út tveimur annað árið en þremur hitt árið. Eftirtalin hafa boðið sig fram í fagráð félagsins:

1. Bjarni Bjarnason, forstjóri Orkuveitu Reykjavíkur (2018-2020)
2. Einar Snorri Einarsson, framkvæmdastjóri stjórnunarsviðs Landsnets (2019-2021)
3. Jóhanna Þ. Jónsdóttir, framkvæmdastjóri aðfangakeðju Innness (2018-2020)
4. Katrín Olga Jóhannesdóttir, formaður Viðskiptaráðs (2018-2020)
5. Nótt Thorberg, forstöðumaður Loyalty Icelandair (2019-2021)

Fagráðið var kjörið einróma.

1. **Kosning skoðunarmanna**

Á síðasta aðalfundi voru kosnir tveir skoðunarmenn til tveggja ára, 2018-2020.

1. Oddný Assa Jóhannesdóttir, endurskoðendasviði KPMG
2. Guðný Helga Guðmundsdóttir, sviðsstjóri endurskoðendasviðs KPMG
3. **Önnur mál**

Skv. 4.grein í reglum félags Stjórnvísi er kveðið á um að aðalfundur ákveði félagsgjöld fyrir eitt ár í senn. Að þessu sinni leggur stjórn til að félagsgjöld verði hækkuð um 10%. Ástæða hækkunarinnar er aukin þjónusta við félagsmenn sem og hækkun á launavísitölu.

Hækkun var samþykkt. Fram kom tillaga frá fundarmanni um að gjaldskrá Stjórnvísi ætti að endurskoða í heild sinni á einhverjum tímapunkti. Stjórn mun taka afstöðu til þess á komandi starfsári.

Að lokum vildi Þórunn M. Óðinsdóttir þakka framkvæmdastjóra og stjórn fyrir ánægjulegt og gefandi samstarf síðust ára.

Fleira ekki rætt, fundi slitið 12:45.